Dôvody, pre ktoré by ste čím skôr mali vymeniť svoj matrac v posteli
Po jeho dlhodobom nedostatku telesná teplota tela klesá, srdcový tep sa zrýchli, imunitný systém sa spomaľuje a tvorí sa menej bielych krviniek.
Spánok je teda pre človeka veľmi dôležitý. Aj preto v tomto stave strávime v priemere tretinu svojho života. Telo sa zotavuje, prebiehajú dôležité metabolické procesy organizmu a obnova hormónov i buniek, ktoré sa starajú o naše bezproblémové fungovanie počas dňa.
Poďte sa spolu s nami pozrieť na ďalšie prekvapivé dôvody, pre ktoré by ste mali čím skôr vymeniť svoje matrace v posteli.
Zlý spánok môže za vašu slabú pamäť a koncentráciu
V skutočnosti je spánok veľmi nevyhnutný pre našu koncentráciu a pamäť. Tí, ktorí zle spia, však majú nielen problémy s pamäťou, ale aj učením. Treba si uvedomiť, že práve v noci spracovávame všetko, čo sme cez deň zaznamenali a zažili.
Neuroveda zistila už dávno, že akútne spracovanie informácií a ich ukladanie v mozgu prebieha v rovnakých neurónových sieťach, pričom tieto dva procesy sú navzájom nekompatibilné. Preto sa informácie v podstate ukladajú len do dlhodobej pamäte v čase, keď mozog nemusí prijímať žiadne informácie - počas spánku.
Ak nechcete pritom trpieť aj poruchami sústredenia, každú noc by ste mali dobre spať aspoň sedem hodín. Má tiež zmysel chodiť spať a vstávať vždy v rovnaký čas, aby si telo zvyklo na rytmus spánok-bdenie.
Komplikuje chudnutie
"Jednoduché chudnutie v spánku" je v skutočnosti viac než len reklamný sľub dietológov. Trávenie a metabolizmus tukov – ako všetky ostatné telesné funkcie – sú regulované hormonálnou rovnováhou, ktorá v tele nastáva práve vtedy, keď spíme. Veľmi dobre sa v tomto stave uvoľňujú hormóny leptín a grelín. Látky, ktoré potláčajú pocit hladu, takže ak nespíte, ich hladiny sú príliš nízke a výsledok sa automaticky odzrkadlí na vašej hmotnosti.
Zrýchľuje starnutie
Veľmi podobné je to aj s "hormónmi proti starnutiu". Rastový hormón somatropín sa tvorí iba počas spánku. Je zodpovedný za obnovu buniek a všetky opravné procesy v tele. Ak sa ho ale v organizme tvorí príliš málo, vrásky sa na vašej tvári budú objavovať rýchlejšie a pleť stratí svoju prirodzenú sviežosť.
Pred výberom pleťovej kozmetiky a rôznych skrášľovacích procedúr, preto skúste myslieť aj na kvalitný matrac, ktorý pohodlne a v bezpečí domova objednáte aj na Okay.sk.
Spôsobuje duševné i fyzické nepohodlie
Zoznam chorôb spôsobených nedostatočným alebo zlým spánkom je nekonečný. V prvom rade sú to určite srdcovo-cievne ochorenia, ktoré podporujú najmä stresové hormóny. Štúdia z Francúzska s viac ako tisíckou účastníkov ukázala, že ľudia, ktorí pravidelne spia nie viac ako 5 hodín v noci, majú zvýšené riziko kardiovaskulárnych ochorení.
Avšak, keď málo spíme, stúpa nám v krvi nielen tlak, ale aj hladina cukru, čo môže viesť z dlhodobého hľadiska k vzniku cukrovky. Okrem toho sa u nás môžu vyvinúť metabolické ochorenia, pretože nedostatok spánku veľmi rýchlo naruší celú hormonálnu rovnováhu tela.
Zvyšuje sa aj náchylnosť organizmu na zápaly a tí, ktorí sú permanentne fyzicky oslabení, to pocítia aj na psychickej kondičke. No a na vrchole rebríčka zdravotných následkov, ktoré spôsobuje nedostatok spánku, sú aj depresie a syndróm vyhorenia.
Problémy so spánkom sú bežné a postihujú viac ako polovicu všetkých ľudí na svete. Nepríjemné na tom celom je, že zdravotné a psychické následky zlého spánku sa často podceňujú. Nekvalitný nočný spánok po dlhšiu dobu ovplyvňuje trávenie a metabolizmus, reguláciu hmotnosti, výkonnosť koncentrácie a dlhodobú pamäť, ako aj proces starnutia človeka.
Vytvoriť si preto optimálne podmienky pre dobrý, primeraný a zdravý spánok sa naozaj vyplatí. A s kvalitnými matracmi v posteli sa o tom môžete veľmi rýchlo presvedčiť.